เป็นร้านชาบูบุฟเฟ่ต์ที่เดินผ่านมาหลายครั้ง แต่ไม่กล้าเข้าไปลองซักที เพราะด้วยจำนวนของคนที่เข้าไปนั่งกินที่ไม่ค่อยเยอะเท่าไหร่ ทำให้ไม่ค่อยแน่ใจว่าจะอร่อยมั้ย อาหารจะสดมั้ย บริการจะดีรึป่าว...สุดท้ายวันนี้ก็ได้เข้าไปลองจนได้ ^^

ร้านนี้เป็นร้านชาบู ก็จะเน้นขายชาบู ถ้าหวังจะมากินซูชิ  ติมซำ หรือของทานเล่นอย่างอื่น ก็แนะนำร้านอื่นนะคะ ^^ 

วันนี้ที่เราลองกินก็เป็นแบบบุฟเฟ่ต์หัวละ 299 บาท nett ค่ะ ทานได้ 90 นาที แต่ดูแล้วทางร้านเค้าไม่ซีเรียสเรื่องเวลาเหมือนร้านอื่นนะคะ เพราะดูจากโต๊ะอื่นที่เข้ามาก่อน ยังไม่มีพนักงานคอยเตือนเรื่องเวลาเลยค่ะ 

มาว่ากันที่เรื่องอาหารนะคะ เซ็ทที่เราทานเป็นเซ็ทธรรมดา มีเนื้อหมูหลายแบบ หลายสูตร หลายส่วนค่ะ แล้วก็มีเนื้อไก่ มีเนื้อวัวอยู่ 2-3 แบบ แล้วก็ปลาดอลลี่ ถ้าใครชอบซีฟู๊ด หรือเนื้อวัวแบบพรีเมี่ยมก็จะเป็นอีกราคานึงค่ะ แต่เราไม่กินเนื้อวัว แล้วก็ไม่อยากเสี่ยงกับความไม่สดของซีฟู๊ดค่ะ ...รสชาดองพวกเนื้อสัตว์ก็ปกติทั่วไปค่ะ แต่ชอบตรงที่เค้าสไลด์หมูมาบางตามสไตล์ของชาบูจริงๆ แล้วก็ไม่มีการมั่วของเนื้อค่ะ สันคอก็สันคอจริงๆ หมูสามชั้นก็สามชั้น ไม่เหมือนบางร้านที่มั่วทำให้เสียอารมณ์ในการกิน. --"
มาถึงน้ำซุป.. เราได้นั่งกินที่โต๊ะธรรมดา เลยได้ใช้หม้อแบบที่ใส่น้ำซุปได้ 2 ช่อง 2 อย่าง แต่ถ้าใครนั่งกินโต๊ะแบบเค๊าท์เตอร์เหมือนร้านชาบูชิ ก็จะเลือกน้ำซุปได้อย่างใดอย่างนึง ...น้ำซุปร้านนี้จะมี 2 แบบค่ะ คือแบบใส กะแบบสีดำ แบบใสก็จะรสชาดเหมือนทั่วไป ส่วนสีดำจะออกหวาน (ตอนแรกนึกว่าจะเป็นซุปรสโชหยุ ซึ่งจะออกเค็มซะอีก) ก็อร่อยทั้งใสทั้งดำเลยค่ะ 
มาถึงพวกผักสดต่างๆ ทางร้านเค้าให้หยิบเอง บริการตัวเองค่ะ จะมีสารพัดผักเลย ทั้งผักบุ้ง คะน้า กวางตุ้ง ฟักทอง เผือก ข้าวโพด ฯลฯ จะกินอะไรก็หยิบตามสบายค่ะ 
มาถึงพวกของทานเล่น เครื่องเคียงกันนะคะ ก็มีตั้งแต่ข้าวสวย ข้าวผัดกระเทียม ไข่ตุ๋น ซูชิหน้าต่างๆ ทุกอย่างรสชาดไม่น่าเกลียดค่ะ
ส่วนเครื่องดื่ม ก็จะมีน้ำอัดลม ชามะนาว พั้นช์ ฯลฯ ..บริการตัวเองนะคะ 
ตบท้ายที่ของหวาน ก็มีไอติมค่ะ มีชาเขียว กับช็อคโกแล็ตชิป รสชาดธรรมดาค่ะ 

สรุปนะคะ เราว่าเป็นร้านชาบูที่รสชาดเกินความคาดหมาย (ตอนแรกนึกว่าจะกินไม่ได้ซะแล้ว) ..อร่อยดีค่ะ การบริการของพนักงานก๊ดูขยันขันแข็งกันดีถึงจะดูไม่ค่อยชำนาญเท่าไหร่แต่ได้ความกระตือรือร้นค่ะ 

คงไปทานอีกแน่นอนค่ะ ^^